Можна не сумнявацца, што юбілей стане нагодай для дэбатаў наконт імперскай прыроды амерыканскай дзяржавы. У час дэбатаў напярэдадні вайны 1812 года фракцыя “ястрабаў у амерыканскім кангрэсе прыдумала шмат прычын для агрэсіі супраць Вялікабрытаніі. “Стваральнік свету вызначыў нашай мяжой на поўдні Мексіканскі заліў, а на поўначы — вобласць вечнага холаду, — казаў адзін з прыхільнікаў інтэрвенцыі ў Канаду. Гэтыя канцэпты пазней былі ўзятыя на ўзбраенне прыхільнікамі экспансіі ЗША ў рэгіёне.